ΓΡΑΠΤΗ ΕΡΩΤΗΣΗ E-4146/00

υποβολή: Marianne Thyssen (PPE-DE) προς το Συμβούλιο

(16 Ιανουαρίου 2001)

Θέμα: Ρύθμιση για τη χρηματοδότηση τωνποχρεωτικών τεστ ανίχνευσης της ΣΕΒ σε βοοειδή άνω των 30 μηνών

Σύμφωνα με πληροφορίες, στις 19 Δεκεμβρίου 2000, το Συμβούλιο Γεωργίας αποφάσισε ότι η χρηματοδότηση τωνποχρεωτικών τεστ ΣΕΒ σε βοοειδή άνω των 30 μηνών που προορίζονται να εισέλθουν στην τροφική αλυσίδα, προκειμένου να προλαμβάνεται η παρουσία στα τρόφιμα κρέατος ζώων που έχουν προσβληθεί από τη ΣΕΒ, δεν πρόκειται επουδενί να επιβαρύνει τον κοινοτικό προϋπολογισμό. Το ίδιο ισχύει επίσης και για τις δαπάνες που θα προκύψουν λόγω της απαγόρευσης να χρησιμοποιούνται κατάλοιπα κρέατος για την παρασκευή ζωοτροφών.

Δεν συμμερίζεται η Επιτροπή το φόβο ότι, εάν αφήσει την επιλογή των κανόνων χρηματοδότησης στα κράτη μέλη, οι διαφορές μεταξύ των λύσεων που θα επιλέξουν θα οδηγήσουν σε στρέβλωση του ανταγωνισμού και μετατόπιση ορισμένων εμπορικών ρευμάτων; Δεν κρίνει κατόπιν τούτου η Επιτροπή ότι επιβάλλεται επί του θέματος η θέσπιση κανόνων που να ισχύουν για όλα τα κράτη μέλη;

Απάντηση

(14 Μαΐου 2001)

Το Συμβούλιο έχει επίγνωση των δυσκολιών που μπορεί να επισύρει η εφαρμογή διαφορετικών συστημάτων χρηματοδότησης στον τομέα αυτόν.

Το Συμβούλιοπενθυμίζει ότι, όσον αφορά τη χρηματοδότηση των τεστ, δεν έλαβε σχετική απόφαση κατά τη σύνοδο της 19ης Δεκεμβρίου 2000. Ωστόσο, κατά την προηγούμενη σύνοδο της 4ης Δεκεμβρίου, το Συμβούλιο έλαβεπό σημείωση την πρόταση της Επιτροπής η οποία επιβάλλει την προσφυγή σε τεστ ταχείας ανίχνευσης της ΣΕΒ για τα βοοειδή άνω των 30 μηνών που εισέρχονται στην τροφική αλυσίδα.

Με την ευκαιρία αυτή το Συμβούλιοπογράμμισε την ανάγκη εξεύρεσης δημοσιονομικών πόρων προκειμένου να εξασφαλισθεί η συγχρηματοδότηση της εφαρμογής των εν λόγω τεστ σε κοινοτικό επίπεδο. Εξυπακούεται ότι όλες οι αποφάσεις που λαμβάνονται σχετικά με την ΣΕΒπόκεινται στις δημοσιονομικές προοπτικές που εγκρίθηκαν στο Ευρωπαϊκό Συμβούλιο του Βερολίνου.

Εν συνεχεία η Επιτροπή εξέδωσε τον κανονισμό (ΕΚ) αριθ. 2777/2000, ο οποίος προβλέπει συγχρηματοδότηση έως 15 ευρώ ανά τεστ.

Η Επιτροπή εξέδωσε εξ άλλου δύο αποφάσεις σχετικά με την ανίχνευση (2000/764 και 2000/773), οι οποίες εφαρμόζονται από 1ης Ιουλίου 2001. Η αξιότιμος κα βουλευτής καλείται να απευθυνθεί στο αρμόδιο θεσμικό όργανο προκειμένου να της γνωστοποιηθεί το περιεχόμενο των αποφάσεων λεπτομερώς.

Στο πλαίσιο της πρότασης για τουςγειονομικούς κανόνες που εφαρμόζονται στα ζωικάποπροϊόντα που δεν προορίζονται για ανθρώπινη κατανάλωση, η οποία διαβιβάστηκε στο Συμβούλιο στις 19 Οκτωβρίου 2000, η Επιτροπή -στο άρθρο 36- αναφέρει ότι συντάσσει έκθεση για τη χρηματοδοτική ενίσχυση που παρέχεται στα κράτη μέλη για την επεξεργασία και τελική διάθεση των ζωικώνποπροϊόντων και διατυπώνει τις κατάλληλες προτάσεις. Το Συμβούλιο θα δώσει απόλυτη προτεραιότητα στην εξέταση των προτάσεων της Επιτροπής μόλις αυτές τουποβληθούν.

Η Επιτροπή δεσμεύτηκε επίσης, κατά τη σύνοδο του Συμβουλίου της 29ης Ιανουαρίου 2001, ναποβάλει έκθεση κατά την προσεχή σύνοδο του Συμβουλίου Γεωργία σχετικά με τις εθνικές ενισχύσεις που προορίζονται για τη χρηματοδότηση των μέτρων που συνδέονται με την ΣΕΒ, προκειμένου να διασφαλισθεί η εύρυθμη λειτουργία της εσωτερικής αγοράς. Η έκθεση αυτήπεβλήθη κατά το Συμβούλιο της 12ης Φεβρουαρίου 2001.